droits voisins
Store norske leksikon,Jus,Formuerett,Immaterialrett,Opphavsrett
Droits voisins er en fellesbetegnelse på rettigheter som har slik tilknytning til opphavsretten til åndsverk at de i lovgivning og juridisk teori gjerne behandles sammen med denne.
Det er vedtatt flere internasjonale konvensjoner om vern for droits voisins, blant annet:  Romakonvensjonen av 1961  Fonogramkonvensjonen av 1971   Satellittkonvensjonen av 1974  Satelittkonvensjonen av 1994  WIPO-konvensjonen om fremføringer og fonogrammer av 1996.   TRIPS-avtalen inneholder også bestemmelser om rettigheter for utøvende kunstnere, fonogramprodusenter og kringkastingsforetak (art. 14). Norge Lov om opphavsrett til åndsverk m.m. av 12. mai 1961 bruker betegnelsen nærstående rettigheter og har regler om vern for fotografiske bilder (§ 43a, se fotografiers rettsbeskyttelse), om fonogramfremstilleres og filmtilvirkeres rett til sine opptak (§§ 45 og 45b), og kringkastingsinstitusjoners rett til sine sendinger (§ 45a), om vern for fremstillere av databaser, kataloger, tabeller m.m. (§ 43) og om retten til pressemeldinger (§ 44). Retten til å utnytte utøvende kunstneres prestasjoner er regulert dels i loven om opphavsrett til åndsverk (§ 42 og 45b) og dels i en egen lov av 14. des. 1956 om avgift på offentlig fremføring av utøvende kunstneres prestasjoner m.m., se Fond for utøvende kunstnere og utøvende kunstnere. Eksterne lenker Lov om avgift til fond for utøvende kunstnere (Lovdata) Åndsverkloven (Lovdata)